《舟行与沈良臣相失》
明代·文林

别我天津买画船，暮云横射夕阳穿。坐因有约常虚左，行为无心误向前。

新雁叫空秋思集，短篷惊雨夜灯悬。逢君梦里分明语，犹滞垂杨古渡边。

作者简介：（1445—1499）明苏州府长洲人，字宗儒。文洪子。成化八年进士。历知永嘉、博平二县，迁南京太仆寺丞。建言时政十四事。告归数年，复起知温州府，卒于官。学问该博，尤精于易数。作诗文明畅不蹈袭。有《琅琊漫抄》、《文温州诗》。